Document ID: /roh_data/filtered/swiss_laws_in_ROHinterleaved.jsonl.gz/24089

This text was translated from EN into Rumantsch Grischun.

The deployment of an undercover investigator requires the authorisation of the compulsory measures court. The public prosecutor shall submit the following documents to the compulsory measures court within 24 hours of ordering the undercover investigation:a. the order;b. a statement of the reasons and the case documents relevant for authorisation. The compulsory measures court shall decide and provide a brief statement of the reasons within 5 days of the undercover investigation being ordered. It may grant authorisation subject to a time limit or other conditions, or request further information or investigations. The authorisation shall expressly state whether it is permitted:a. to produce or alter official documents in order to create or maintain a cover;b. to guarantee anonymity;c. to deploy persons with no police training. The compulsory measures court shall grant authorisation for a maximum of 12 months. Authorisation may be extended on one or more occasions for a maximum of 6 months at a time. If an extension is required, the public prosecutor shall file an application for the extension, stating the reasons therefor, before expiry of the current authorisation. If authorisation is not granted or no authorisation has been obtained, the public prosecutor shall terminate deployment immediately. All records must be destroyed immediately. Findings made by means of the undercover investigation may not be used.

L’incarica d’in investigatur secret sto vegnir approvada da la dretgira da mesiras repressivas. La procura publica inoltrescha ils suandants documents a la dretgira da mesiras repressivas entaifer 24 uras dapi che l’investigaziun secreta è vegnida pretendida:a. l’ordinaziun;b. la motivaziun e las actas da procedura ch’èn necessarias per dar l’approvaziun. Cun ina curta motivaziun decida la dretgira da mesiras repressivas entaifer 5 dis dapi che l’investigaziun secreta è vegnida pretendida. Ella po conceder l’approvaziun provisoricamain u cun cundiziuns u pretender ina cumplettaziun da las actas u ulteriurs scleriments. L’approvaziun inditgescha explicitamain, sch’igl è permess:a. da far u da midar documents per crear u per mantegnair ina identitad fictiva;b. da garantir l’anonimitad;c. d’incaricar persunas che na disponan betg d’ina scolaziun poliziala. L’approvaziun vegn concedida per maximalmain 12 mais. Ella po vegnir prolungada ina u pliras giadas, mintgamai maximalmain per 6 mais. Sch’ina prolungaziun è necessaria, fa la procura publica ina dumonda da prolungaziun motivada avant che la durada permessa è scadida. Sch’ina approvaziun na vegn concedida u sche l’approvaziun n’è betg vegnida dumandada, terminescha la procura publica immediatamain l’incarica. Tut las registraziuns ston vegnir destruidas immediatamain. Enconuschientschas ch’èn vegnidas gudagnadas tras l’investigaziun secreta na dastgan betg vegnir duvradas.